Albuehilsen

Albuehilsen er en form for hilsen der to personer støter høyrealbuene lett mot hverandre. 

Interessen rundt hilsenen ble fornyet i forbindelse med fugleinfluensaen i  2006, svineinfluensaen i 2009, og ebolaepidemien i Vest-Afrika i 2014. Under covid-19-pandemien mente helsemyndigheter i mange land i alle fall til å begynne med at den var et godt alternativ i smittevernsøyemed.

Koronaviruspandemien 
Denne hilseformen fikk fornyet interesse og bruk i flere land våren 2020 under koronaviruspandemien, ut fra en formodning om at den innebar en mindre risiko for smittespredning enn tradisjonelle håndtrykk, og uansett var noe som gav godt humør.

Vedrørende covid-19 kom imidlertid noen smittevernsrådgivere  etter noe tid til at selv albuehilsenen var for risikabel: Det ville være bedre å hilses fra avstand. Verdens helseorganisasjons generaldirektør Tedros Adhanom Ghebreyesus gav det råd at man skulle avstå fra albuehilsen ettersom man da kommer tettere på den andre enn én meter. Han anbefalte kontaktløse hilsemåter, som det å legge hånden over hjertet, og respektere avstandsregelen.

Referanser

Hilsener
Smittevern
Tiltak mot covid-19
Kroppsspråk